नहर में छोड़ रहे 2 फीट पानी बीस हजार किसान परेशान
भास्कर संवाददाता| होशंगाबाद/सिवनीमालवा
एसडीओ सिंचाई व किसानों के बीच मारपीट मामले ने मकड़ाई माइनर नहर से जुड़े 25 गांव करीब 20 हजार किसानों के सामने मुश्किल खड़ी कर दी है। भरपूर पानी नहीं मिलने से खेतों में सिंचाई नहीं हो पा रही है। इससे किसान चिंतित है।
यह स्थिति नहर में 5 की जगह 2 फीट पानी छोड़ने से बनी है। नाराज किसान शनिवार एसडीएम और कार्यपालन यंत्री से मिले और नहर में पर्याप्त पानी छोड़ने की मांग की। गुरुवार सिंचाई विभाग के एसडीओ एमएल पाराशर के साथ किसान सुरेंद्र कुमार रघुवंशी, उनके बेटे सोनू रघुवंशी व उसके एक साथी द्वारा मारपीट करने का आरोप है। विवाद के बाद अधिकारियों ने नहर बंद कर दी थी। दूसरे दिन जरूरत से कम पानी छोड़ा, जो टेल एरिया में नहीं पहुंचा।
किसानों को परेशान नहीं होने देंगे
किसानों को परेशान नहीं होने देंगे, जहां जरूरत होगी, मदद करेंगे। संथा अध्यक्षों ने नहर में कम पानी छोड़े जाने की शिकायत की। धीरेंद्र सिंह, एसडीएम सिवनीमालवा
नहीं पकड़ाए आरोपी
पुलिस ने किसान सुरेंद्र कुमार, बेटा साेनू व उसका एक अन्य साथी किसान पर गुरुवार देर रात प्रकरण दर्ज किया है। अब तीनों फरार हैं। थाना प्रभारी रामस्नेही चौहान ने कहा तलाश कर रहे हैं।
दो फीट पानी बेमतलब
शनिवार को किसानों का दबाव बढ़ने पर नहर में दो फीट पानी छोड़ा। किसान नीरज पटेल व गोपाल शर्मा ने बताया दो फीट पानी छोड़ने से कोई लाभ नहीं है। 24 घंटे नहर बंद होने से अब टेल क्षेत्र में पानी नहीं पहुंच रहा है। इसलिए कम से कम 5 फीट पानी छोड़ना होगा। टेल क्षेत्र रमपुरा, रेहडा, भांगिया, चौतलाय के किसानों ने एसडीएम धीरेंद्र सिंह को नहर में पर्याप्त पानी छोड़ने के लिए ज्ञापन सौंपा।
होशंगाबाद| पांच फीट की जगह तीन फीट निशान के नीचे बहता पानी।
ऐसे पहुंचेगा टेल एरिया में पानी
पांच फीट पानी छोड़ें: मकड़ाई माइनर में 2 की जगह 5 फीट पानी छोड़ें। यह पानी प्रेशर से आगे जाएगा।
हेड के किसान पानी न लें: हेड के ऐसे किसान जिन्होंने गेहूं को पहला, दूसरा पानी दे दिया वे अब हेड से पानी न लें, तो टेल एरिया में पानी जाएगा।
फसल बर्बाद हो गई हो और सर्वे नहीं हुआ। बोवनी का सीजन सिर पर हो और ट्रांसफार्मर नहीं सुधरे, खाद-बीज की जरूरत हो और यह भी समय पर न मिले, तो किसानों का गुस्सा लाजिमी है। लेकिन गुस्से में कानून हाथ में ले लेना गलत है। इन दोनों में सबसे अधिक वह व्यवस्था दोषी है, जिसमें किसानों को परेशान होना पड़े। और वह है जनप्रतिनिधियों की बेरूखी, अधिकारियों का टालमोल रवैया। बिजली, पानी, खाद, मुआवजा के लिए डोलरिया व सैल में विरोध, पिपरिया में पटवारी को चांटा, बैराखेड़ी में लाइनमैन का घेराव, डोंगरवाड़ा में बिजली कंपनी के जेई को घेरने के बाद पुलिस को बचाव करने पहुंचना पड़ा था। डोलरिया थाने में पुलिस के खिलाफ मोर्चा जैसी घटना जनप्रतिनिधि व अधिकारियों की बेरूखी का ही नतीजा है। किसान अव्यवस्थाओं से जूझ रहा है। ऐसे में एक ऐसी व्यवस्था की जरूरत है जो किसानों की इन समस्याओं को जन्म लेने से पहले समाप्त कर दे।
मारपीट ठीक नहीं लेकिन गुस्से को समझना होगा
bho_Deva mag_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva bho_Deva hin_Deva bho_Deva hin_Deva hin_Deva hin_Deva